**Zakon […] iz 2024.**

**o zabrani proizvodnje i stavljanja na tržište mesa uzgojenog u laboratoriju**

Prepoznajući neosporan pozitivan učinak tradicionalne proizvodnje hrane na poljoprivredu i ruralne životne uvjete u cjelini, kao i prijetnje našim temeljnim vrijednostima koje predstavljaju tehnologije i metode proizvodnje koje nisu tradicionalna proizvodnja hrane te kako bi se ostvarila temeljna prava na fizičko i mentalno zdravlje i zdrav okoliš kako je utvrđeno u Temeljnom zakonu, Parlament utvrđuje sljedeće:

**Članak 1.**

U smislu ovoga Zakona, meso uzgojeno u laboratoriju jest proizvod izoliran iz ili proizveden od životinjskih stanica ili tkiva u umjetnim uvjetima izvan živog organizma.

**Članak 2.**

Uz iznimku medicinske i veterinarske uporabe, zabranjuju se proizvodnja i stavljanje na tržište mesa uzgojenog u laboratoriju te proizvoda koji sadržavaju meso uzgojeno u laboratoriju kao sastojak.

**Članak 3.**

U slučaju kršenja odredaba članka 2., nadzorno tijelo za prehrambeni lanac može primijeniti pravne posljedice iz poglavlja VI. Zakona XLVI. iz 2008. o prehrambenom lancu i njegovu službenom nadzoru (dalje u tekstu: Zakon o hrani), u skladu s odredbama Zakona o hrani i odluke o provedbi tog zakona.

**Članak 4.**

Ovaj Zakon stupa na snagu na dan nakon dana objave.

**Članak 5.**

Vlada je ovlaštena donijeti odluku o imenovanju nadzornog tijela za prehrambeni lanac.

**Članak 6.**

Ovaj nacrt Zakona podliježe prethodnom priopćavanju u skladu s člancima od 5. do 7. Direktive (EU) 2015/1535 Europskog parlamenta i Vijeća od 9. rujna 2015. o utvrđivanju postupka pružanja informacija u području tehničkih propisa i pravila o uslugama informacijskog društva.